ddrg/super_eurlex huggingface dataset:
Komission asetus (ETY) N:o 308/79, annettu 16 päivänä helmikuuta 1979, oliiviöljyn tuontimaksun vahvistamista tarjouskilpailulla koskevan järjestelmän soveltamista koskevista yksityiskohtaisista säännöistä annetun asetuksen (ETY) N:o 3136/78 muuttamisesta



Virallinen lehti nro L 042 , 17/02/1979 s. 0020 - 0020

Ruotsink. erityispainos Alue 3 Nide 10 s. 0176

Espanjank. erityispainos: Luku 03 Nide 15 s. 0154

Portugalink. erityispainos: Luku 03 Nide 15 s. 0154

Suomenk. erityispainos Alue 3 Nide 10 s. 0176

Kreikank. erityispainos: Luku 03 Nide 24 s. 0092



KOMISSION ASETUS (ETY) N:o 308/79, annettu 16 päivänä helmikuuta 1979, oliiviöljyn tuontimaksun vahvistamista tarjouskilpailulla koskevan järjestelmän soveltamista koskevista yksityiskohtaisista säännöistä annetun asetuksen (ETY) N:o 3136/78 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1562/78(2), ja erityisesti sen 16 artiklan 6 kohdan, sekä katsoo, että komission asetuksessa (ETY) N:o 3136/78(3) määritellään oliiviöljyn tuontimaksun vahvistamista tarjouskilpailulla koskevan järjestelmän yksityiskohtaiset säännöt, kolmansista maista, joiden kanssa yhteisö on tehnyt sopimuksen, peräisin olevan oliiviöljyn tuonnin osalta tuojan maksettavaksi tuleva maksu on tuontitodistuksessa ilmoitettu maksu, joka on tarkistettu kyseiseen kolmanteen maahan sovellettavien yhteisön säännösten mukaisesti, asetuksessa (ETY) N:o 3136/78 ei mainita Libanonista lähtöisin olevan oliiviöljyn tuontiin sovellettavia säännöksiä; tätä asetusta olisi täydennettävä, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 3136/78 4 artiklan 2 kohtaan seuraava luetelmakohta: "- neuvoston asetus (ETY) N:o 1620/77, annettu 18 päivänä heinäkuuta 1977, Libanonista peräisin olevan oliiviöljyn tuonnista(9). (9) EYVL N:o L 181, 21.7.1977, s. 4." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1979. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä helmikuuta 1979. Komission puolesta Finn GUNDELACH Varapuheenjohtaja (1) EYVL N:o 172, 30.9.1966, s. 3025/66 (2) EYVL N:o L 185, 7.7.1978, s. 1 (3) EYVL N:o L 370, 30.12.1978, s. 72
Neuvoston asetus (ETY) N:o 560/79, annettu 5 päivänä maaliskuuta 1979, Euroopan talousyhteisön ja Israelin valtion sopimuksen alkuperätuotteiden käsitteen määritelmää ja hallinnollisen yhteistyön menetelmiä koskevan pöytäkirjan muuttamisesta tehdyn ETY-Israel-sekakomission päätöksen N:o 1/78 soveltamisesta



Virallinen lehti nro L 080 , 31/03/1979 s. 0001 - 0001

Suomenk. erityispainos Alue 11 Nide 8 s. 0057

Kreikank. erityispainos: Luku 02 Nide 7 s. 0113

Ruotsink. erityispainos Alue 11 Nide 8 s. 0057

Espanjank. erityispainos: Luku 02 Nide 5 s. 0175

Portugalink. erityispainos: Luku 02 Nide 5 s. 0175



NEUVOSTON ASETUS (ETY) N:o 560/79, annettu 5 päivänä maaliskuuta 1979, Euroopan talousyhteisön ja Israelin valtion sopimuksen alkuperätuotteiden käsitteen määritelmää ja hallinnollisen yhteistyön menetelmiä koskevan pöytäkirjan muuttamisesta tehdyn ETY-Israel-sekakomission päätöksen N:o 1/78 soveltamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Euroopan talousyhteisön ja Israelin valtion sopimus(1) allekirjoitettiin 11 päivänä toukokuuta 1975, ja se tuli voimaan 1 päivänä heinäkuuta 1975, alkuperätuotteiden käsitteen määritelmää ja hallinnollisen yhteistyön menetelmiä koskevan pöytäkirjan 25 artiklan mukaisesti ETY-Israel-sekakomissio on antanut päätöksen N:o 1/78 alkuperäsääntöjä koskevan pöytäkirjan muuttamisesta, ja tämä päätös olisi pantava täytäntöön yhteisössä, ON ANTANUT TÄMÄN ASETUKSEN: 1 artikla ETY-Israel-sekakomission päätöstä N:o 1/78 sovelletaan yhteisössä(2). Päätöksen teksti on tämän asetuksen liitteenä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1979. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä maaliskuuta 1979. Neuvoston puolesta Puheenjohtaja J. FRANÇOIS-PONCET (1) EYVL N:o L 136, 28.5.1975, s. 3 (2) Sopimus on julkaistu celex numerolla 275A0511(01) Alueessa 11
Neuvoston asetus (ETY) N:o 772/79, annettu 18 päivänä huhtikuuta 1979, asetuksen (ETY) N:o 2766/75 muuttamisesta teurastetun sian sulkuhinnan laskemisessa käytettävän yleisten kustannusten kiinteän määrän osalta



Virallinen lehti nro L 099 , 21/04/1979 s. 0001 - 0001

Suomenk. erityispainos Alue 3 Nide 10 s. 0213

Kreikank. erityispainos: Luku 03 Nide 25 s. 0050

Ruotsink. erityispainos Alue 3 Nide 10 s. 0213

Espanjank. erityispainos: Luku 03 Nide 16 s. 0085

Portugalink. erityispainos: Luku 03 Nide 16 s. 0085



NEUVOSTON ASETUS (ETY) N:o 772/79, annettu 18 päivänä huhtikuuta 1979, asetuksen (ETY) N:o 2766/75 muuttamisesta teurastetun sian sulkuhinnan laskemisessa käytettävän yleisten kustannusten kiinteän määrän osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1) sellaisena kuin se on viimeksi muutettuna asetuksella (ETY) N:o 1423/78(2), ja erityisesti sen 12 artiklan 4 kohdan, ottaa huomioon komission ehdotuksen, sekä katsoo, että asetuksen (ETY) N:o 2759/75 12 artiklan 2 kohdan c alakohdassa tarkoitettu kiinteä määrä, joka edustaa yleisiä tuotantokustannuksia ja kaupan pitämisen kustannuksia, vahvistetaan niiden tuotteiden luettelosta, joille sulkuhinta vahvistetaan, ja säännöistä teurastetun sian sulkuhinnan vahvistamiseksi 29 päivänä lokakuuta 1975 annetussa neuvoston asetuksessa (ETY) N:o 2766/75(3), sellaisena kuin se on muutettuna asetuksella (ETY) N:o 370/76(4), 20 laskentayksiköksi 100:aa teurastettua sikakiloa kohti, ja yleiset tuotantokustannukset ja kaupan pitämisen kustannukset ja erityisesti maailmanmarkkinoiden yleiset tuotantokustannukset ovat kohonneet huomattavasti viime vuosina; näitä kustannuksia edustava kiinteä osa on siis vahvistettava suuremmaksi kuin 20 laskentayksikköä 100:aa teurastettua sikakiloa kohti, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2766/75 3 artiklan 2 kohta seuraavasti: "2. Asetuksen (ETY) N:o 2759/75 12 artiklan 2 kohdan c alakohdassa tarkoitettu kiinteä määrä on 38,69 ECUa 100:aa teurastettua sikakiloa kohti." 2 artikla Tämä asetus tulee voimaan 1 päivänä toukokuuta 1979. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä huhtikuuta 1979. Neuvoston puolesta Puheenjohtaja M. d'ORNANO (1) EYVL N:o L 282, 1.11.1975, s. 1 (2) EYVL N:o L 171, 28.6.1978, s. 19 (3) EYVL N:o L 282, 1.11.1975, s. 25 (4) EYVL N:o L 45, 21.2.1976, s. 4
Komission asetus (ETY) N:o 936/79, annettu 11 päivänä toukokuuta 1979, nautaeläinten lihan luokittelusta yhteisen tullitariffin alanimikkeeseen 02.01 A II a 4 aa



Virallinen lehti nro L 117 , 12/05/1979 s. 0019 - 0019

Suomenk. erityispainos Alue 2 Nide 2 s. 0140

Kreikank. erityispainos: Luku 02 Nide 7 s. 0211

Ruotsink. erityispainos Alue 2 Nide 2 s. 0140

Espanjank. erityispainos: Luku 02 Nide 6 s. 0005

Portugalink. erityispainos: Luku 02 Nide 6 s. 0005



KOMISSION ASETUS (ETY) N:o 936/79, annettu 11 päivänä toukokuuta 1979, nautaeläinten lihan luokittelusta yhteisen tullitariffin alanimikkeeseen 02.01 A II a 4 aa EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69 (1), sellaisena kuin se on viimeksi muutettuna asetuksella (ETY) N:o 280/77 (2), ja erityisesti sen 3 artiklan, sekä katsoo, että yhteisen tullitariffin nimikkeistön yhdenmukaisen soveltamisen varmistamiseksi on syytä antaa nautaeläinten tuoreiden tai jäähdytettyjen erotettujen etuneljännesten, joista on poistettu ensimmäinen kaulanikama, luokittelua tariffiin koskevia säännöksiä. neuvoston asetuksen (ETY) N:o 950/68 (3), sellaisena kuin se on viimeksi muutettuna asetuksella (ETY) N:o 882/79 (4), liitteenä olevan yhteisen tullitariffin alanimikkeeseen 02.01 A II a 4 aa kuuluvat naudanlihan tuoreet tai jäähdytetyt palat, luineen, yhteisen tullitariffin 2 ryhmän 1 huomautuksen A kohdan e alakohdassa annetaan erilliselle etuneljännekselle täsmällinen määritelmä ja mainitaan erityisesti, että kyse on puoliruhon etuosasta kaikkine luineen; tämän vuoksi tällaisia tuotteita, joihin ei kuulu ensimmäistä kaulanikamaa, ei voida pitää erillisinä etuneljänneksinä, kyseiset tuotteet on luokiteltava tuoreina tai jäähdytettyinä naudanlihan paloina, luineen, alanimikkeeseen 02.01 A II a 4 aa, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Nautaeläinten tuoreet tai jäähdytetyt erilliset etuneljännekset, joista on poistettu ensimmäinen kaulanikama, kuuluvat yhteisen tullitariffin alanimikkeeseen >TAULUKON PAIKKA> 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä toukokuuta 1979. Komission puolesta Étienne DAVIGNON Komission jäsen (1) EYVL N:o L 14, 21.1.1969, s. 1 (2) EYVL N:o L 40, 11.2.1977, s. 1 (3) EYVL N:o L 172, 22.7.1968, s. 1 (4) EYVL N:o L 111, 4.5.1979, s. 14
Komission asetus (ETY) N:o 1117/79, annettu 6 päivänä kesäkuuta 1979, tuontitodistusjärjestelmään kuuluvien siemenalan tuotteiden määrittämisestä



Virallinen lehti nro L 139 , 07/06/1979 s. 0011 - 0011

Suomenk. erityispainos Alue 3 Nide 11 s. 0008

Kreikank. erityispainos: Luku 03 Nide 25 s. 0119

Ruotsink. erityispainos Alue 3 Nide 11 s. 0008

Espanjank. erityispainos: Luku 03 Nide 16 s. 0126

Portugalink. erityispainos: Luku 03 Nide 16 s. 0126



KOMISSION ASETUS (ETY) N:o 1117/79, annettu 6 päivänä kesäkuuta 1979, tuontitodistusjärjestelmään kuuluvien siemenalan tuotteiden määrittämisestä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71 (), sellaisena kuin se on viimeksi muutettuna asetuksella (ETY) N:o 234/79 (), ja erityisesti sen 4 artiklan 2 kohdan ensimmäisen alakohdan, sekä katsoo, että ottaen huomioon siemeneksi tarkoitetun hybridimaissin markkinatilanteen on voitava pysyvästi seurata kolmansien maiden kanssa käytävän kaupan liikkeitä, siemeneksi tarkoitetun hybridimaissin osalta olisi käytettävä asetuksen (ETY) N:o 2358/71 4 artiklan 1 kohdassa tarjottua mahdollisuutta edellyttää siementen tuonnilta tuontiluvan esittämistä, jotta tiedettäisiin ajoissa tuonnin ennakoitavissa oleva määrä ja kyettäisiin toteuttamaan toimenpiteitä, joita markkinoiden kehittyminen saattaisi tarvita, ja siementen hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Seuraavat tuotteet kuuluvat asetuksen (ETY) N:o 2358/71 4 artiklan 1 kohdassa säädettyyn tuontitodistusjärjestelmään: >TAULUKON PAIKKA> 2 artikla Tämä asetus tulee voimaan 1 päivänä heinäkuuta 1979. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä kesäkuuta 1979. Komission puolesta Finn GUNDELACH Varapuheenjohtaja () EYVL N:o L 246, 5.11.1971, s. 1 () EYVL N:o L 34, 9.2.1979, s. 2
KOMISSION ASETUS (ETY) N:o 1144/79, annettu 11 päivänä kesäkuuta 1979, kuivattujen rehujen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 1528/78 muuttamisesta kuudennen kerran



Virallinen lehti nro L 143 , 12/06/1979 s. 0005 - 0005

Suomenk. erityispainos Alue 3 Nide 11 s. 0014

Kreikank. erityispainos: Luku 03 Nide 25 s. 0129

Ruotsink. erityispainos Alue 3 Nide 11 s. 0014

Espanjank. erityispainos: Luku 03 Nide 16 s. 0133

Portugalink. erityispainos: Luku 03 Nide 16 s. 0133



KOMISSION ASETUS (ETY) N:o 1144/79, annettu 11 päivänä kesäkuuta 1979, kuivattujen rehujen tukijärjestelmän soveltamista koskevista yksityiskohtaisista säännöistäannetun asetuksen (ETY) N:o 1528/78 muuttamisesta kuudennen kerran EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kuivarehualan yhteisestä markkinajärjestelystä 22 päivänä toukokuuta 1978 annetun neuvoston asetuksen (ETY) N:o 1117/78 () ja erityisesti sen 6 artiklan 3 kohdan, sekä katsoo, että komission asetuksen (ETY) N:o 1528/78 () sellaisena kuin se on viimeksi muutettuna asetuksella (ETY) N:o 449/79 () 14 artiklan 3 kohdassa säädetään, että kun kyseessä on jalostusyritys, joka käyttää sille kuuluvan maatilan kuivattuja rehuja, yhden kuukauden aikana toimitettuja kuivattuja rehuja pidetään jalostusyrityksestä toimitettuina kyseisen kuukauden viimeisenä päivänä; jos tällainen yritys pitää kaupan osan tuotannostaan, tämän säännöksen soveltaminen aiheuttaa vaikeuksia; tämän vuoksi tätä säännöstä olisi mukautettava; ja tässä asetuksessa säädetyt toimenpiteet ovat kuivarehujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1528/78 14 artiklan 3 kohta seuraavasti: "3. Jalostusyrityksestä peräisin olevia kuivattuja rehuja, jotka käytetään jalostusyritykselle kuuluvalla maatilalla, pidetään yrityksestä toimitettuina kyseisen kuukauden viimeisenä päivänä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä kesäkuuta 1979. Komission puolesta Finn GUNDELACH Varapuheenjohtaja () EYVL N:o L 142, 30.5.1978, s. 1 () EYVL N:o L 179, 1.7.1978, s. 10 () EYVL N:o L 57, 8.3.1979, s. 11
Neuvoston asetus (ETY) N:o 1272/79, annettu 25 päivänä kesäkuuta 1979, asetusten (ETY) N:o 985/68 ja (ETY) N:o 1014/68 muuttamisesta interventioelinten voihin ja rasvattomaan maitojauheeseen soveltamien ostohintojen osalta



Virallinen lehti nro L 161 , 29/06/1979 s. 0013 - 0013

Suomenk. erityispainos Alue 3 Nide 11 s. 0021

Kreikank. erityispainos: Luku 03 Nide 25 s. 0170

Ruotsink. erityispainos Alue 3 Nide 11 s. 0021

Espanjank. erityispainos: Luku 03 Nide 16 s. 0153

Portugalink. erityispainos: Luku 03 Nide 16 s. 0153



NEUVOSTON ASETUS (ETY) N:o 1272/79, annettu 25 päivänä kesäkuuta 1979, asetusten (ETY) N:o 985/68 ja (ETY) N:o 1014/68 muuttamisesta interventioelinten voihin ja rasvattomaan maitojauheeseen soveltamien ostohintojen osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (), sellaisena kuin se on viimeksi muutettuna asetuksella (ETY) N:o 1761/78 (), ja erityisesti sen 6 artiklan 6 kohdan ja sen 7 artiklan 4 kohdan, ottaa huomioon komission ehdotuksen, sekä katsoo, että ostohintoja muutettaessa asetuksen (ETY) N:o 985/68 (), sellaisena kuin se on viimeksi muutettuna asetuksella (ETY) N:o 2714/72 (), ja asetuksen (ETY) N:o 1014/68 (), sellaisena kuin se on viimeksi muutettuna asetuksella (ETY) N:o 1211/69 (), mukaisesti interventioelimet maksavat uudet hinnat kaikista tuotteista, jotka täyttävät vaaditut edellytykset ja jotka tarjotaan niille uusien hintojen soveltamispäivästä riippumatta kyseisten tuotteiden valmistuspäivästä, ja interventiojärjestelmän normaalin toiminnan varmistamiseksi voin ja rasvattoman maitojauheen osalta on tarpeen säätää, että mainittujen tuotteiden valmistuspäivän mukaan sovelletaan joko vanhoja tai uusia hintoja, ON ANTANUT TÄMÄN ASETUKSEN: 1 artikla Lisätään asetukseen (ETY) N:o 985/68 2 a artikla seuraavasti: "2 a artikla Jos ostohinta muuttuu voin valmistuspäivän ja sen päivän välillä, kun se myydään interventioelimelle, sovelletaan valmistuspäivänä voimassa olevaa ostohintaa." 2 artikla Korvataan asetuksen (ETY) N:o 1014/68 2 artikla seuraavasti: "2 artikla Jos ostohinta muuttuu rasvattoman maitojauheen valmistuspäivän ja sen päivän välillä, kun se myydään interventioelimelle, sovelletaan valmistuspäivänä voimassa olevaa ostohintaa." 3 artikla Tämä asetus tulee voimaan 2 päivänä heinäkuuta 1979. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 25 päivänä kesäkuuta 1979. Neuvoston puolesta Puheenjohtaja J. LE THEULE ()()()()()() () EYVL N:o L 148, 28.6.1968, s. 13 () EYVL N:o L 204, 28.7.1978, s. 6 () EYVL N:o L 169, 18.7.1968, s. 1 () EYVL N:o L 291, 28.12.1972, s. 15 () EYVL N:o L 173, 22.7.1968, s. 4 () EYVL N:o L 155, 28.6.1969, s. 13
Komission asetus (ETY) N:o 1377/79, annettu 2 päivänä heinäkuuta 1979, siemenalan yhteisestä markkinajärjestelystä annetun asetuksen (ETY) N:o 2358/71 soveltamisessa tarvittavien tietojen toimittamisesta annetun asetuksen (ETY) N:o 3083/73 muuttamisesta toisen kerran



Virallinen lehti nro L 166 , 04/07/1979 s. 0006 - 0008

Suomenk. erityispainos Alue 3 Nide 11 s. 0022

Kreikank. erityispainos: Luku 03 Nide 25 s. 0192

Ruotsink. erityispainos Alue 3 Nide 11 s. 0022

Espanjank. erityispainos: Luku 03 Nide 16 s. 0154

Portugalink. erityispainos: Luku 03 Nide 16 s. 0154



KOMISSION ASETUS (ETY) N:o 1377/79, annettu 2 päivänä heinäkuuta 1979, siemenalan yhteisestä markkinajärjestelystä annetun asetuksen (ETY) N:o 2358/71 soveltamisessa tarvittavien tietojen toimittamisesta annetun asetuksen (ETY) N:o 3083/73 muuttamisesta toisen kerran EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71 (), sellaisena kuin se on viimeksi muutettuna asetuksella (ETY) N:o 234/79 (), ja erityisesti sen 9 artiklan, sekä katsoo, että komission asetuksessa (ETY) N:o 1119/79 () määritellään yksityiskohtaiset säännöt tuontitodistusten järjestelmän soveltamisesta hybridimaissin osalta, järjestelmän tavoitteen saavuttaminen edellyttää, että komissio tietää tuonnin ennakoitavan määrän; tämän vuoksi komissiolla on oltava tiettyjen jäsenvaltioiden tietoja, olisi vahvistettava näiden tietojen luonne sekä niiden tiedoksi antamisen päättymispäivä; tämän vuoksi on tarpeen täydentää tämän mukaan komission asetusta (ETY) N:o 3083/73 (), sellaisena kuin se on muutettuna asetuksella (ETY) N:o 685/79 (), ja tässä asetuksessa säädetyt toimenpiteet ovat siementen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3083/73 liite tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1979. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä heinäkuuta 1979. Komission puolesta Finn GUNDELACH Varapuheenjohtaja () EYVL N:o L 246, 5.11.1971, s. 1 () EYVL N:o L 34, 9.2.1979, s. 2 () EYVL N:o L 139, 7.6.1979, s. 13 () EYVL N:o L 314, 15.11.1973, s. 20 () EYVL N:o L 86, 6.4.1979, s. 15 LIITE >TAULUKON PAIKKA>
KOMISSION ASETUS (ETY) N:o 1480/79 annettu 16 päivänä heinäkuuta 1979 tietyistä öljysiementen vientitukien soveltamista koskevista yksityiskohtaisista säännöistä annetun asetuksen (ETY) N:o 651/71 muuttamisesta



Virallinen lehti nro L 180 , 17/07/1979 s. 0013 - 0013

Suomenk. erityispainos Alue 3 Nide 11 s. 0031

Kreikank. erityispainos: Luku 03 Nide 25 s. 0225

Ruotsink. erityispainos Alue 3 Nide 11 s. 0031



KOMISSION ASETUS (ETY) N:o 1480/79 annettu 16 päivänä heinäkuuta 1979 tietyistä öljysiementen vientitukien soveltamista koskevista yksityiskohtaisista säännöistä annetun asetuksen (ETY) N:o 651/71 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 590/79(), ja erityisesti sen 28 artiklan 3 kohdan, ottaa huomioon rapsin-, rypsin- ja auringonkukansiementen vientituista 21 päivänä kesäkuuta 1967 annetun neuvoston asetuksen N:o 142/67/ETY(), sellaisena kuin se on viimeksi muutettuna asetuksella (ETY) N:o 2429/72(), ja erityisesti sen 5 artiklan 3 kohdan ja 6 artiklan, sekä katsoo, että komission asetuksen (ETY) N:o 651/71() 4 artiklassa säädetään tuen maksamisen edellytyksistä, kun on kyse komission asetuksen (ETY) N:o 2041/75(), sellaisena kuin se on viimeksi muutettuna asetuksella (ETY) N:o 1479/79(), 13 artiklassa säädetystä viennistä pakolliseen määräpaikkaan; tässä viimeksi mainitussa asetuksessa poistetaan mahdollisuus viedä pakolliseen määräpaikkaan; asetuksen (ETY) N:o 651/71 4 artikla olisi näin ollen kumottava, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Kumotaan asetuksen (ETY) N:o 651/71 4 artikla. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä heinäkuuta 1979. Komission puolesta Finn GUNDELACH Varapuheenjohtaja () EYVL N:o 172, 30.9.1966, s. 3025/66 () EYVL N:o L 78, 30.3.1979, s. 1 () EYVL N:o L 125, 26.6.1967, s. 2461/67 () EYVL N:o L 204, 23.11.1972, s. 1 () EYVL N:o L 75, 30.3.1971, s. 16 () EYVL N:o L 213, 11.8.1975, s. 1 () EYVL N:o L 180, 17.7.1979, s. 12